  Туспуктэм: Татьяна Пунгина Наталия Сильвестрова Ижкарысь но Тольяттиысь «АвтоВАЗ» 2024-тӥ арын «Лада» машиналэсь выль модельёссэ Китайысь партнёръёсын поттыны кутскыны малпа. Со сярысь экономической ивортодэтъя « Прайм» агентство ивортӥз. Али Ижысь автозаводын «Лада Веста» машинаослы ёзъёсты лэсьто. Тодэ вайытом, электрон ёзъёс вайыны луымтэен, 2022-тӥ арын южтолэзе автозавод ужзэ дугдытӥз. Берлогез ужез графикъя радъязы. 16-тӥ куартолэзе «Renault Россия» огазеяськонлэсь 100 процентсэ акциоссэ Москвалы, нош «АвтоВАЗлэсь» 67,69 процент акциоссэ «НАМИ» федерал кун унитарной предприятилы сётон сярысь тупанкылэз кинюртӥзы. 6-тӥ инвожое автозавод ньыль нуналъем ужан арняе потӥз. 4-тӥ гуыдрикошконэ «АвтоВАЗлэн» кивалтӥсез Максим Соклов LADA e-Largus поттонэз кутскыны малпанъёс сярысь вераз. Толсуре электромобильлэсь прототипсэ возьматӥзы. Тегъёс: АвтоВАЗ автозавод Ижкар Удмуртия  